Document ID: 32002R0507

Komisijas Regula (EK) Nr. 507/2002
(2002. gada 21. marts),
ar ko groza Regulu (EK) Nr. 2331/97 par īpašiem nosacījumiem atbalsta piešķiršanai par noteiktiem cūkgaļas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1365/2000 [2], un jo īpaši tās 13. panta 12. punktu un 22. pantu,
tā kā:
(1) Ar Komisijas Regulu (EK) Nr. 2331/97 [3], kurā jaunākie grozījumi izdarīti ar Regulu (EK) Nr. 2882/2000 [4], noteikti kvalitātes kritēriji, kas jāievēro, piešķirot eksporta kompensācijas par noteiktiem cūkgaļas produktiem.
(2) Ar Komisijas 1987. gada 17. decembra Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām [5], kurā jaunākie grozījumi izdarīti ar Regulu (EK) Nr. 488/2002 [6], noteikts to cūkgaļas produktu saraksts, par kuriem var piešķirt eksporta kompensācijas.
(3) Regulas (EK) Nr. 2331/97 I pielikumā minētie produktu kodi ir jāsaskaņo ar jaunākajiem Regulas (EEK) Nr. 3846/87 grozījumiem un jānosaka kvalitātes kritēriji produktiem, kas atbilst KN pozīcijām 16024110, 16024210 un 16024919.
(4) Cūkgaļas pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Ieraksti, kas Regulas (EK) Nr. 2331/97 I pielikumā attiecas uz KN pozīcijām 16024110, 16024210 un 16024919, ar šo tiek aizstāti ar tiem, kas izklāstīti šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro attiecībā uz eksporta licencēm, kas pieteiktas sākot no 2002. gada 8. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 21. martā

Labels: 3
17